
JONAVOS RAJONO SAVIVALDYBĖS TARYBA

SPRENDIMAS
DĖL ILGALAIKIO MATERIALIOJO TURTO PERĖMIMO 
IR JO PERDAVIMO PAGAL PATIKĖJIMO SUTARTĮ 
UAB „JONAVOS AUTOBUSAI”

2026 m. birželio 25 d. Nr. 1TS- 
Jonava

Vadovaudamasi Lietuvos Respublikos vietos savivaldos įstatymo 15 straipsnio 2 dalies                  19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 2 dalies 1 ir 3 punktais ir 4 dalimi, Jonavos rajono savivaldybės taryba  n u s p r e n d ž i a:
. Perduoti Jonavos rajono savivaldybės administracijai (įstaigos kodas 188769070) savivaldybei nuosavybės teise priklausantį ir šiuo metu Jonavos rajono Šveicarijos progimnazijos (įstaigos kodas 190306072) patikėjimo teise valdomą ilgalaikį materialųjį turtą valdyti, naudoti ir disponuoti juo patikėjimo teise (pridedama).
. Perduoti UAB „Jonavos autobusai“ (įmonės kodas 156576661), perėmus Jonavos rajono savivaldybės administracijai, pagal turto patikėjimo sutartį 20 metų laikotarpiui sprendimo 1 punkte nurodytą ilgalaikį materialųjį turtą Lietuvos Respublikos vietos savivaldos įstatymo 6 straipsnio 7 punkte numatytai bendrojo ugdymo mokyklų mokinių, gyvenančių kaimo gyvenamosiose vietovėse, neatlygintinio pavėžėjimo į mokyklas ir į namus organizavimo funkcijai įgyvendinti bei bendrovės įstatuose numatytai veiklai vykdyti.
. Įgalioti Jonavos rajono savivaldybės administracijos direktorių pasirašyti turto perdavimo – priėmimo aktus ir turto patikėjimo sutartį.
. Nustatyti, kad šis sprendimas įsigalioja nuo 2026 m. liepos 1 d.
Šis sprendimas per vieną mėnesį nuo jo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas; Vilniaus rūmai, Žygimantų g. 2, Vilnius).

2026 m. birželio         d.

.	Sprendimo projekto tikslai ir uždaviniai, kiti sprendimui priimti reikalingi pagrindimai. 
Sprendimo projekto tikslas – Jonavos rajono savivaldybei nuosavybės teise priklausantį, Jonavos rajono Šveicarijos progimnazijos valdomą ilgalaikį materialųjį turtą – 2 mokyklinius autobusiukus – perduoti Jonavos rajono savivaldybės administracijai valdyti, naudoti ir disponuoti juo patikėjimo teise, o perėmus, perduoti pagal turto patikėjimo sutartį UAB „Jonavos autobusai“.
Vadovaujantis savivaldybės mero 2024 m. birželio 6 d. potvarkiu 1B-279 „Dėl Jonavos rajono mokinių pavėžėjimo organizavimo tvarkos aprašo patvirtinimo“, pasikeitus Jonavos rajono mokinių pavėžėjimo organizavimo tvarkai, nuo 2026 m. rugsėjo 1 d. Jonavos rajono Šveicarijos progimnazija nevykdys mokinių pavėžėjimo įstaigos transportu. Mokinių pavėžėjimą vykdys UAB „Jonavos autobusai“, todėl Jonavos rajono Šveicarijos progimnazijos naudotos transporto priemonės (2 vnt.) bus perduotos minimai bendrovei pagal patikėjimo sutartį. 

.	Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Lietuvos Respublikos vietos savivaldos įstatymo 15 straipsnio 2 dalies 19 punktas numato savivaldybės tarybos išimtinę kompetenciją įgyvendinti savivaldybei nuosavybės teise priklausančio turto savininko funkcijas įstatymų nustatyta tvarka.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalis numato, kad sprendimą dėl savivaldybės turto perdavimo patikėjimo teise savivaldybės tarybos nustatyta tvarka ir atvejais priima savivaldybės taryba arba jos įgalioti savivaldybės turto valdytojai; Įstatymo 12 straipsnio 2 dalies 1 punktas numato, kad savivaldybių turtas patikėjimo teise gali būti perduodamas savivaldybės biudžetinėms įstaigoms;  12 straipsnio 2 dalies 3 punktas numato, kad savivaldybių turtas gali būti perduotas kitiems juridiniams asmenims pagal savivaldybės turto patikėjimo sutartį šio straipsnio 4 dalyje nustatytais atvejais; 12 straipsnio 4 dalis numato, kad kitiems juridiniams asmenims savivaldybių turtas patikėjimo teise gali būti perduodamas pagal paprasta rašytine forma sudaromą turto patikėjimo sutartį tik tais atvejais, kai įstatymais jiems pavesta įgyvendinti savivaldybių funkcijas. Sprendimą dėl savivaldybės turto perdavimo patikėjimo teise kitiems juridiniams asmenims priima savivaldybės taryba.

.	Laukiami sprendimo priėmimo rezultatai.
Priėmus sprendimą, mokykliniai autobusai bus perduoti UAB „Jonavos autobusai“ ir naudojami bendrovės įstatuose numatytai veiklai bei Jonavos rajono mokinių pavėžėjimui vykdyti. Turtas bus apskaitomas bendrovės apskaitoje. Neigiamų pasekmių nenumatoma. 

.	Lėšų poreikis ir šaltiniai reikalingi sprendimo priėmimui.
Sprendimo priėmimui papildomų lėšų poreikis nenumatomas.

.	Antikorupcinis vertinimas.         
Vadovaujantis Korupcijos prevencijos įstatymo nuostatomis sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninių santykių, numatytų šio įstatymo 8 straipsnio 1 dalyje.

